**SPRENDIMO PROJEKTO**

**„DĖL ROKIŠKIO RAJONO SENIŪNAIČIŲ IŠLAIDŲ, SUSIJUSIŲ SU JŲ KAIP SENIŪNAIČIŲ VEIKLA, APMOKĖJIMO TVARKOS APRAŠO PATVIRTINIMO“**

**AIŠKINAMASIS RAŠTAS**

2023-06-29

Projekto rengėjas – Rūta Dilienė, Teisės ir personalo skyriaus vedėjo pavaduotoja

Pranešėja komitetų ir Tarybos posėdžiuose – Rūta Dilienė, Teisės ir personalo skyriaus vedėjo pavaduotoja

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti seniūnaičių išlaidų, susijusių su jų, kaip seniūnaičių, veikla, apmokėjimo tvarkos aprašą bei nustatyti šių išlaidų dydį. Vadovaujantis šiuo aprašu bus  kompensuota patirtos seniūnaičio išlaidos pagal išlaidas pateisinančius dokumentus. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Vadovaujantis Lietuvos Respublikos vietos savivaldos įstatymo 38 straipsnio 15 dalies nuostata seniūnaičiui su jo, kaip seniūnaičio, veikla susijusioms kanceliarinėms, pašto, telefono, interneto ryšio, transporto išlaidoms apmokėti, kiek jų nesuteikia ar tiesiogiai neapmoka savivaldybės administracija, gali būti skiriama išmoka, už kurią atsiskaitoma ne rečiau kaip vieną kartą per metus ir šios išmokos dydį, bei atsiskaitymo tvarką nustato savivaldybės taryba. Rokiškio rajono savivaldybės tarybos 2021 m. kovo 26 d. sprendimu Nr. TS-71 „Dėl Rokiškio rajono savivaldybės seniūnaičių rinkimo tvarkos aprašo patvirtinimo“, patvirtintos išmokos dydis metams buvo – 100 Eur. Siūloma: 2023 metams, nustatyti išmokos dydį - 100 Eur, o nuo 2024 m. sausio 1 d. išmokos metams dydį – 200 eurų.  |
| 3. | Laukiami rezultatai | Įgyvendintos Lietuvos Respublikos Vietos savivaldos įstatymo nuostatos.  |
| 4.  | Lėšų poreikis ir šaltiniai | Rokiškio rajono savivaldybės administracijos seniūnijose yra sudarytos 53 seniūnaitijos. Seniūnaičių išlaidoms kompensuoti 2024 m. metams bus reikalinga 10600 Eur. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu |
| 6.  | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |